আহসান আব্বাসি

আহসান আব্বাসি (জন্ম: ২৪ আগস্ট ১৯৯৪) একজন পাকিস্তানি বংশোদ্ভূত হংকং ক্রিকেটার। ২০১৯ সালের এপ্রিলে নামিবিয়ায় অনুষ্ঠিত ২০১৯ আইসিসি ওয়ার্ল্ড ক্রিকেট লীগ ডিভিশন টু টুর্নামেন্টের জন্য তাকে হংকং দলে অন্তর্ভুক্ত করা হয়। তিনি ২ এপ্রিল ২০১৯ সালে আইসিসি ওয়ার্ল্ড ক্রিকেট লীগ ডিভিশন টুর্নামেন্টে কানাডার বিপক্ষে হংকংয়ের হয়ে লিস্ট এ ক্রিকেটে অভিষেক হয় ।

লিস্ট এ অভিষেকের আগে আব্বাসি জিম্বাবুয়েতে ২০১৮ ক্রিকেট বিশ্বকাপ বাছাইপর্বের টুর্নামেন্টের জন্য হংকংয়ের দলে অন্তর্ভুক্ত ছিলেন। তবে একটি প্রস্তুতিমূলক খেলায় হাঁটুর চোটের কারণে তাকে টুর্নামেন্ট থেকে বাদ দেওয়া হয়েছিল।

২০১৯ সালের সেপ্টেম্বরে অনুষ্ঠেয় ওমান পাঁচদেশীয় সিরিজ এবং সংযুক্ত আরব আমিরাতে অনুষ্ঠিত ২০১৯ আইসিসি টি-টোয়েন্টি বিশ্বকাপ বাছাইপর্ব টুর্নামেন্টের জন্য হংকংয়ের টি-টোয়েন্টি আন্তর্জাতিক (টি-টোয়েন্টি) দলে তার নাম অন্তর্ভুক্ত করা হয়। ৫ অক্টোবর ২০১৯ তারিখে ওমানের বিপক্ষে হংকংয়ের হয়ে তার টি-টোয়েন্টি অভিষেক হয় 

২০১৯ সালের নভেম্বরে বাংলাদেশে অনুষ্ঠিত ২০১৯ এসিসি ইমার্জিং টিমস এশিয়া কাপের জন্য তাকে হংকংয়ের দলে ডাকা হয়েছিল। একই মাসের শেষের দিকে ওমানে অনুষ্ঠিত ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য তাকে হংকংয়ের দলে ডাকা হয়েছিল।

তথ্যসূত্র

বহিঃসংযোগ


বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:হংকংয়ের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর হংকংয়ীয় পুরুষ ক্রীড়াবিদ